Volgens IOL het Minister Zweli Mkhize Sondag afgekondig die AstraZeneca-entstof wat vanaf Indië kom, is nie effektief vir die Covid-19-variant in Suid-Afrika nie.
Mkhize sê die regering sal toesien dat daar geen verkwiste uitgawes is nie. Hy sê hy is verbaas oor ’n aantal e-posse van ander lande wat die entstowwe wil oorkoop by Suid-Afrika. Die regering sal die verkoop van die entstowwe oorweeg.
Hy sê ook die vervaldatum sou nie ’n probleem gewees het as die inentingsstrategie soos beplan voortgegaan het nie, omrede die entstowwe voor April gebruik sou wees.
“Suid-Afrika kon nie wag vir die uitslae van toetse vir doeltreffendheid van die entstof teen ons variant nie, omrede dit Suid-Afrika agter in die ry sou plaas vir ’n entstof waarvan reeds wêreldwyd ‘n tekort is.”
Die minister het bevestig die land sal voortgaan met die fase 1 inentings deur gebruik te maak van die Johnson & Johnson-entstof, wat wel effektief is teenoor die Suid-Afrikaanse Covid-19-variant.